**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI RAVNATELJA OSNOVNE ŠOLE KOZARA NOVA GORICA**

*PRAVNA PODLAGA:*

* Četrta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Osnovne šole Kozara Nova Gorica je dne 12. 3. 2021 na Občino Renče-Vogrsko naslovil zaprosilo za izdajo soglasja pri določanju delovne uspešnosti ravnatelja tega javnega zavoda za leto 2020. Vlogi je priložil ocenjevalni obrazec za ugotavljanje delovne uspešnosti ravnatelja, zapisnik 11. seje Sveta zavoda s sklepom o določitvi delovne uspešnosti ravnatelja in obrazec »Zahtevek za izplačilo redne delovne uspešnosti direktorjev/ravnateljev.

*RAZLOGI ZA SPREJETJE SKLEPA:*

Iz okrožnice Ministrstva za izobraževanje, znanost in šport št. 6030-1/2021/33 z dne 11. 3. 2021 izhaja, da mora organ, pristojen za imenovanje direktorja (Svet zavoda), na podlagi 7. člena Uredbe o plačah direktorjev v javnem sektorju pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

Vlogo Sveta zavoda je dne 29. 3. 2021 na svoji 16. redni seji obravnaval Odbor za družbene dejavnosti in sprejel sklep, s katerim predlaga Občinskemu svetu, da poda soglasje o določanju delovne uspešnosti ravnatelja zavoda Glasbene šole Nova Gorica v predlaganem besedilu.

*CILJI IN NAČELA:*

Občina Renče-Vogrsko bo Svetu zavoda Osnovne šole Kozara Nova Gorica kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda Osnovne šole Kozara Nova Gorica soglasje za izplačilo dela plače za delovno uspešnost ravnatelja za leto 2020.

2.

Ta sklep začne veljati takoj.

Tarik Žigon

ŽUPAN

Številka: \_\_\_\_\_\_\_\_

Bukovica, \_\_\_\_\_\_\_